РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/516-21

10. децембар 2021. године

Б е о г р а д

З А П И С Н И К

27. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ

И ЛОКАЛНУ САМОУПРАВУ, ОДРЖАНЕ 07. ДЕЦЕМБРА 2021. ГОДИНЕ

 Седница је почела у 09,00 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Велибор Милојчић, доц. др Михаило Јокић, Ђорђе Комленски, Дејан Кесар, Небојша Павловић, Ненад Барош, Ђорђе Дабић, Биљана Пантић Пиља, Јелена Жарић Ковачевић, Драган М. Марковић, Даниел Ђивановић и Тома Фила.

Седници је присуствовала и: Дубравка Краљ, заменик члана Владана Заграђанина.

Седници нису присуствовали чланови Одбора: Сања Лакић, др Александар Мартиновић и Сања Јефић Бранковић, нити њихови заменици.

Седници су присуствовали и: Маја Мачужић Пузић, државни секретар у Министарству државне управе и локалне самоуправе, Ивана Савићевић, помоћник министра државне управе и локалне самоуправе и Гордана Пођанин**,** виши саветник у Министарству државне управе и локалне самоуправе.

Пре утврђивања дневног реда председавајући је обавестио присутне да није било примедби у писаној форми на записнике са 22. и 23. седнице Одбора, па је ставио на гласање, а чланови и заменици чланова Одбора су **једногласно** усвојили Записник 22. седнице одржане 13. октобра 2021. године и Записник 23. седнице одржане 26. октобра 2021. године.

 Председник Одбора је предложио да се на основу члана 76. Пословника Народне скупштине на Двадесетседмој седници Одбора води заједнички начелни претрес о тачкама 1,2,3. и 4. предложеног дневног реда након чега ће Одбор обавити гласање о свакој тачки посебно.

 Чланови и заменици чланова Одбора су **једногласно** прихватили наведени предлог.

 Председник Одбора је ставио на гласање, a чланови и заменици чланова Одбора су **већином гласова** утврдили следећи

Д н е в н и р е д:

1. Разматрање Предлога закона о изменама Закона о запосленима у јавним службама**,** који је поднела Влада (број 011-2073/21 од 19. новембра 2021. године), у начелу;
2. Разматрање Предлога закона о изменама Закона о систему плата запослених у јавном сектору**,** који је поднела Влада (број 011-2074/21 од 19. новембра 2021. године), у начелу;
3. Разматрање Предлога закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе**,** који је поднела Влада (број 011-2070/21 од 19. новембра 2021. године), у начелу;
4. Разматрање Предлога закона о изменама Закона о платама службеника и намештеника у органима аутономне покрајине и јединице локалне самоуправе**,** који је поднела Влада (број 011-2068/21 од 19. новембра 2021. године), у начелу.

 **ОБЈЕДИЊЕНА РАСПРАВА о 1,2,3 и 4 тачки-** Разматрање Предлога закона о изменама Закона о запосленима у јавним службама**,** који је поднела Влада (број 011-2073/21 од 19. новембра 2021. године), у начелу; Разматрање Предлога закона о изменама Закона о систему плата запослених у јавном сектору**,** који је поднела Влада (број 011-2074/21 од 19. новембра 2021. године), у начелу; Разматрање Предлога закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе**,** који је поднела Влада (број 011-2070/21 од 19. новембра 2021. године), у начелу; Разматрање Предлога закона о изменама Закона о платама службеника и намештеника у органима аутономне покрајине и јединице локалне самоуправе**,** који је поднела Влада (број 011-2068/21 од 19. новембра 2021. године), у начелу.

Маја Мачужић Пузић је у уводном излагању упознала присутне са сетом закона о систему плата запослених у јавном сектору, јавним агенцијама и другим организацијама чији је оснивач Република Србија, аутономна покрајина или јединица локалне самоуправе.

Истакла је да је нови систем плата заснован на идеји да ће запослени у јавној управи за исти упоредиви посао добијати исту плату, што у овом тренутку није тако.

Рекла је да према важећим прописима постоје различити критеријуми и елементи за обрачун плате у различитим деловима јавне управе, што резултира да су плате запослених неуједначене.

Нагласила је да постоји и неуједначеност између коефицијената и основица за обрачун плата запослених, због чега је отежана процена и анализа финансијских ефеката на укупан буџет за сва издавања која се односе на плате у јавном сектору.

Истакла је да је спровођење финансијске анализе у претходном периоду било отежано због ограничених могућности постојећег информационог система за обрачун плата који је у надлежности Управе за трезор. Рекла је да је Министарство државне управе и локалне самоуправе непосредно од појединачних корисника јавних средстава прикупило податке о висини и елементима на основу којих се одређује плата запослених за месец март 2021. године и да је те податке проследило Министарству финансија, које ове податке не сматра довољно поузданима за оцену финансијских ефеката реформе.

Нагласила је да Министарство финансија од 2019. године ради на планирању и успостављању јединственог информационог система који ће бити извор података за детаљне анализе финансијских и фискалних ефеката предстојеће реформе, а сам систем ће бити функционалан 2024. године, те да ће до 2025. године бити спроведени сви реформски процеси у вези са реформом плата запослених у јавном сектору.

На крају свог излагања истакла је да је процес реформе плата био успорен услед епидемиолошке ситуације проузроковане пандемијом вируса COVID – 19, као и да се из тих разлога нису спровели преговори са синдикатима.

Председник је отворио расправу у вези са овим тачкама дневног реда у којој је учествовао доц. др Михаило Јокић.

**Доц. др Михаило Јокић** је изразио незадовољство због неспроведене реформе плата запослених у јавном сектору, јавним агенцијама и другим организацијама чији је оснивач Република Србија односно аутономна покрајина или јединица локалне самоуправе.

Нагласио је да је требало обновити Службу друштвеног књиговодства која је по његовом мишљењу одлично функционисала.

Истакао је да не може да прихвати да Министарство финансија нема увид у висину плата на нивоу локалне самоуправе, посебно када се ради о платама запослених у јавним предузећима.

 Како се нико више није јавио за реч, председник Одбора је закључио је расправу након чега је Одбор обавио гласање о свакој тачки посебно.

**ПРВА ТАЧКА**: Разматрање Предлога закона о изменама Закона о запосленима у јавним службама**,** који је поднела Влада (број 011-2073/21 од 19. новембра 2021. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихватиПредлог закона о изменама Закона о запосленима у јавним службама, у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Дејан Кесар, члан Одбора.

Чланови и заменици чланова Одбора су **једногласно** прихватили наведени предлог.

**ДРУГА ТАЧКА:** Разматрање Предлога закона о изменама Закона о систему плата запослених у јавном сектору**,** који је поднела Влада (број 011-2074/21 од 19. новембра 2021. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихватиПредлог закона о изменама Закона о систему плата запослених у јавном сектору, у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Дејан Кесар, члан Одбора.

Чланови и заменици чланова Одбора су **једногласно** прихватили наведени предлог.

**ТРЕЋА ТАЧКА:** Разматрање Предлога закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе**,** који је поднела Влада (број 011-2070/21 од 19. новембра 2021. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихватиПредлог закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе**,** у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Дејан Кесар, члан Одбора.

Чланови и заменици чланова Одбора су **једногласно** прихватили наведени предлог.

**ЧЕТВРТА ТАЧКА:** Разматрање Предлога закона о изменама Закона о платама службеника и намештеника у органима аутономне покрајине и јединице локалне самоуправе**,** који је поднела Влада (број 011-2068/21 од 19. новембра 2021. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихватиПредлог закона о изменама Закона о платама службеника и намештеника у органима аутономне покрајине и јединице локалне самоуправе**,** који је поднела Влада (број 011-2068/21 од 19. новембра 2021. године), у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Дејан Кесар, члан Одбора.

Чланови и заменици чланова Одбора су **једногласно** прихватили наведени предлог.

Седница је завршена у 09,20 часова.

СЕКРЕТАР ПРЕДСЕДНИК

Сања Пецељ Владимир Ђукановић